Държавен вестник, бр. 26, 2009 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  26
б) център за временно настаняване;
в) кризисен център;
г) преходно жилище;
д) защитено жилище;
е) наблюдавано жилище;
ж) приют;
8. социален учебно-професионален център;
9. звено “Майка и бебе”;
10. център за обществена подкрепа;
11. център за работа с деца на улицата;
12. приемна грижа;
13. обществени трапезарии.”
§ 10. В чл. 36а се правят следните изменения
и допълнения:
1. Алинея 1 се изменя така:
“(1) По предложение на директора на реги-
оналната дирекция за социално подпомагане
изпълнителният директор на Агенцията за со-
циално подпомагане разрешава:
1. откриване, промяна на вида и/или про-
мяна на капацитета на социалните услуги,
когато са делегирани от държавата дейности
и отговарят на стандартите и критериите за
социални услуги;
2. закриване на социални услуги, когато са
делегирани от държавата дейности.”
2. В ал. 2 т. 1 и 2 се изменят така:
“1. мотивирано решение на общинския съ-
вет за откриване, закриване, промяна на вида
и/или промяна на капацитета на социалната ус-
луга, в което задължително се посочват капа-
цитетът на социалната услуга и датата на вли-
зане в сила на решението;
2. документи, удостоверяващи право на соб-
ственост или основание за ползване на съответ-
ната материална база, както и възможността
да бъде експлоатирана съобразно вида на соци-
алната услуга.”
3. Алинея 3 се изменя така:
“(3) При констатирано нарушение на крите-
риите и стандартите за социални услуги изпъл-
нителният директор на Агенцията за социално
подпомагане разрешава закриване, промяна на
вида и/или капацитета на социалните услуги,
когато са делегирани от държавата дейности,
по мотивирано предложение на инспектората по
чл. 5, ал. 4 от Закона за социално подпомагане.”
4. В ал. 4 думите “специализирана институ-
ция за предоставяне на социални услуги за деца
или на социална услуга за деца в общността” се
заменят със “социални услуги за деца”.
5. Алинея 5 се изменя така:
“(5) В 14-дневен срок от получаване на пред-
ложенията по ал. 1 или 3 изпълнителният ди-
ректор на Агенцията за социално подпомагане
със заповед разрешава или отказва откриване-
то, закриването, промяната на вида и/или капа-
цитета на социалните услуги.”
6. В ал. 6 думите “Закона за административ-
ното производство” се заменят с “Администра-
тивнопроцесуалния кодекс”.
§ 11. Създава се чл. 36б:
“Чл. 36б. В едномесечен срок от датата на
откриване или закриване на социални услуги,
които не са делегирани от държавата дейности,
кметовете на общини или органите на управле-
ние на лицата по чл. 18, ал. 1, т. 3 и 4 от Закона
за социално подпомагане, предоставящи услу-
гите, са длъжни писмено да уведомят Агенция-
та за социално подпомагане за вида и капаци-
тета на услугите.”
§ 12. В чл. 37 ал. 1 се изменя така:
“(1) Кметът на общината може да възлага
управлението на социалните услуги след про-
веждане на конкурс.”
§ 13. В чл. 39, ал. 3 думите “Закона за адми-
нистративното производство” се заменят с “Ад-
министративнопроцесуалния кодекс”.
§ 14. В чл. 39а се създава ал. 3:
“(3) Копие от договора по ал. 1 се предоста-
вя на Агенцията за социално подпомагане.”
§ 15. В чл. 40 се правят следните изменения
и допълнения:
1. В ал. 2 т. 1 се изменя така:
“1. документ за самоличност (за справка);”.
2. В ал. 4 след думите “доклад-предложение”
се добавя “съгласно приложение № 8”.
§ 16. В чл. 40б думите “Закона за админист-
ративното производство” се заменят с “Адми-
нистративнопроцесуалния кодекс”.
§ 17. В чл. 40в се правят следните изменения
и допълнения:
1. Досегашният текст става ал. 1.
2. Създава се ал. 2:
“(2) Доставчикът на социални услуги сключ-
ва договор за предоставяне на услуги с потреби-
теля и/или с негов законен представител. В
договора се включват задължително:
1. правата и задълженията на страните по
договора;
2. описание на дейностите;
3. размерът на таксата за социалните услу-
ги—предмет на договора;
4. срок на договора;
5. условия и начин на прекратяване на до-
говора.”
§ 18. В чл. 40г се правят следните изменения
и допълнения:
1. В ал. 1 думите “в специализирани институ-
ции и доставчиците на дългосрочно предоставя-
ни социални услуги в общността” се заличават.
2. Алинея 5 се изменя така:
“(5) Доставчиците на дългосрочно предос-
тавяни социални услуги оценяват изпълнение-
то на плана по ал. 1 и при необходимост го ак-
туализират на всеки 6 месеца.”
3. Създава се ал. 6:
“(6) При прекратяване предоставянето на
краткосрочна социална услуга се оценява изпъл-
нението на плана по ал. 1, за да се проследи дали
са постигнати заложените в него цели, с оглед
потребностите на потребителя, ефективността
и ефикасността от ползването на услугата.”
§ 19. В чл. 40д, ал. 2 т. 2 се изменя така:
“2. акта за настаняване или за приемане в
социалната услуга;”.
§ 20. В чл. 40е основният текст се изменя
така:
“Чл. 40е. Социалните услуги, предоставя-
ни в специализирани институции, и социал-
ните услуги в общността по чл. 36, ал. 2, т. 5,
7—9 трябва да отговарят на следните стан-
дарти и критерии за местоположение и мате-
риална база:”.